b'\n_START_ARTICLE_\nExternsteine\n_START_PARAGRAPH_\nExternsteine sunt forma\xc8\x9biuni st\xc3\xa2ncoase de o form\xc4\x83 bizar\xc4\x83 constituite din gresie, ele fiind situate \xc3\xaen apropiere de Horn-Bad Meinberg, regiunea Teutoburger Wald, districtul Lippe, landul Renania de Nord-Westfalia, Germania. Deja \xc3\xaen 1926 Externsteine a fost declarat monument al naturii, el fiind cel mai vechi din districtul Lippe.\n_START_SECTION_\nDate geologice \xc8\x99i geografice\n_START_PARAGRAPH_\nForma\xc8\x9biunile st\xc3\xa2ncoase sunt amplasate \xc3\xaen nordul landului Renania de Nord-Westfalia, sudul districtului Lippe ele apar\xc8\x9bin de teritoriul ora\xc8\x99ului Horn-Bad Meinberg, fiind la 1,1\xc2\xa0km distan\xc8\x9b\xc4\x83 aerian\xc4\x83, vest de cartierul Holzhausen-Externsteine. St\xc3\xa2ncile apar\xc8\x9bin de lan\xc8\x9bul central al mun\xc8\x9bilor Teutoburger Wald fiind situate \xc3\xaen sud-estul mun\xc8\x9bilor Mittelgebirge. St\xc3\xa2ncile se afl\xc4\x83 la marginea bazinului de colectare a lui Weser, \xc3\xaen apropiere de izvorul r\xc3\xa2ului Wiembecke. Externsteine au luat na\xc8\x99tere \xc3\xaen urm\xc4\x83 cu 70 - 120 milioane de ani, rocile de gresie au luat na\xc8\x99tere prin procesele de eroziune a rocii ini\xc8\x9biale care era constituit \xc3\xaen mare parte din granit, formele bizare au luat na\xc8\x99tere datorit\xc4\x83 durit\xc4\x83\xc8\x9bii diferite a rocilor componente. St\xc3\xa2ncile ating o \xc3\xaen\xc4\x83l\xc8\x9bime de 47,7 m, \xc3\xaentinz\xc3\xa2ndu-se pe o lungime de c\xc3\xa2teva sute de metri.'